

ที่ มท ๐๘20.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10๓00

 เมษายน 2567

เรื่อง การถอดบทเรียนการดำเนินงานด้านการป้องกันและควบคุมไฟป่า หมอกควัน และฝุ่นละอองขนาดเล็ก.PM2.5 ขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง 1. หนังสือกระทรวงมหาดไทย ด่วนที่สุด ที่ มท 0804.5/ว 0924 ลงวันที่ 12 กุมภาพันธ์ 2563

2. หนังสือกรมส่งเสริมการปกครองท้องถิ่น ที่ มท 0820.3/ว 1218 ลงวันที่ 28 เมษายน 2565

3. หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 1469 ลงวันที่ 4 เมษายน 2566

5. หนังสือกระทรวงมหาดไทย ด่วนที่สุด ที่ มท 0820.3/ว 10385 ลงวันที่ 27 ตุลาคม 2566

4. หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 1091 ลงวันที่ 12 มีนาคม 2567

สิ่งที่ส่งมาด้วย 1. แบบรายงานการถอดบทเรียนการดำเนินงานการป้องกันและควบคุมไฟป่า จำนวน 1 ชุด

 หมอกควัน และฝุ่นละอองขนาดเล็ก PM2.5

 2. แนวทางการบันทึกวิดีโอ จำนวน 1 ชุด

 3. QR Code แบบรายงาน Google Form จำนวน 1 ชุด

 ตามที่ กระทรวงมหาดไทยและกรมส่งเสริมการปกครองท้องถิ่นได้แจ้งแนวทางการดำเนินการการป้องกันและควบคุมไฟป่าขององค์กรปกครองส่วนท้องถิ่น เพื่อให้องค์กรปกครองส่วนท้องถิ่นนำไปใช้
เป็นแนวทางในการแก้ไขปัญหาไฟป่า หมอกควัน และฝุ่นละอองขนาดเล็ก PM2.5นั้น

 กรมส่งเสริมการปกครองท้องถิ่นพิจารณาแล้วเห็นว่า เนื่องจากปัจจุบันสถานการณ์ปัญหาไฟป่า หมอกควัน และฝุ่นละอองขนาดเล็ก PM2.5 ยังปรากฏปัญหาอยู่ในหลายพื้นที่ และก่อให้เกิดอันตรายต่อสุขภาพของประชาชน ดังนั้น เพื่อเป็นการแก้ไขปัญหาดังกล่าว จึงขอความร่วมมือจังหวัดพิจารณาคัดเลือกองค์กรปกครองส่วนท้องถิ่นที่มีการดำเนินงานการป้องกันและแก้ไขปัญหาไฟป่า หมอกควัน หรือฝุ่นละอองขนาดเล็ก PM2.5 ที่โดดเด่น (Best Practice) อย่างน้อย 1 แห่ง เพื่อถอดบทเรียนความสำเร็จดังกล่าว และนำไปเผยแพร่
ให้กับองค์กรปกครองส่วนท้องถิ่นอื่น ๆ ใช้เป็นตัวอย่างในการดำเนินงาน โดยการจัดทำวิดีโออธิบาย
การดำเนินงานป้องกันและแก้ไขปัญหาไฟป่า หมอกควัน หรือฝุ่นละอองขนาดเล็ก PM2.5 แล้วเผยแพร่
ผ่านช่องทาง.Youtube.ของจังหวัด และจัดส่งรายละเอียดการถอดบทเรียนพร้อมกับ.Youtube.URL
ให้กรมส่งเสริมการปกครองท้องถิ่นผ่านทางแบบรายงาน.google.form.ภายในวันที่ 31 พฤษภาคม 2567 รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

**สิ่งที่ส่งมาด้วย**

 อธิบดีกรมส่งเสริมการปกครองท้องถิ่น

ร.อสถ. ....................................

ผอ.กสว. ...............................

ผอ.กง.ทช. ............................

หน.กง.ทช………………………..

จนท. ………………………..........

กองสิ่งแวดล้อมท้องถิ่น

กลุ่มงานทรัพยากรธรรมชาติ
โทร. ๐ ๒๒๔๑ ๙๐๐๐ ต่อ 2112

ไปรษณีย์อิเล็กทรอนิกส์ saraban@dla.go.th